Document ID: /roh_data/filtered/Billingualer_Corpus_interleaved-de-rm.jsonl.gz/1403

This is a text translated from German to Rumantsch Grischun.
Grossrätliche Vorberatungskommission befürwortet Erweiterungsbau an der Pädagogischen Hochschule

Die eigens hierfür eingesetzte Vorberatungskommission des Grossen Rates hat die Botschaft der Regierung zur baulichen Erweiterung der Pädagogischen Hochschule Graubünden (PHGR) zuhanden des Grossen Rates vorberaten. Die Kommission steht unter dem Vorsitz von Grossrat Andreas Felix.

Im Jahre 2003 bezog die PHGR auf dem Areal Kantengut die Räumlichkeiten der ehemaligen Frauenschule. Seither bietet sie dort als einzige Institution im Kanton Graubünden Ausbildungsgänge für Lehrpersonen an. Die Schulgebäude der heutigen PHGR wurden in den Jahren 1981 bis 1983 für die damaligen Bedürfnisse der Frauenschule erstellt und vermögen die heute massgebenden didaktischen und betrieblichen Anforderungen nicht zu befriedigen. Seit 2005 ist die PHGR gezwungen, dezentral externe Räume in der Stadt Chur anzumieten. Die Mediothek der PHGR ist in einem Provisorium untergebracht, was für die Benützenden zu unbefriedigenden Verhältnissen führt (Kälte, Hitze, eindringendes Wasser bei starkem Regen).

Das vorliegende Projekt, welches im Minergiestandard geplant ist, sieht neben der für eine effiziente und kostengünstige Erfüllung der Aufgaben der PHGR nötigen Erstellung von zwei Hörsälen, in denen jeweils ein Studienjahrgang gemeinsam unterrichtet werden kann, weiter den Neubau einer Mediothek vor. Das Bauvorhaben wird Kosten von CHF 5.8 Mio. verursachen.

Die Vorberatungskommission hat sich eingehend mit der Vorlage und der Notwendigkeit des Erweiterungsbaus auseinander gesetzt. Sie ist einstimmig zum Schluss gelangt, dem Grossen Rat, welcher sich in der Aprilsession 2008 mit der Voralge befassen wird, das in der Botschaft beantragte Projekt zur Annahme zu empfehlen.

Gremium: Vorberatungskommission Erweiterungsbau PHGR

Quelle: dt Vorberatungskommission Erweiterungsbau PHGR

Data: 31.03.2008

La cumissiun predeliberanta dal cussegl grond beneventa l'engrondiment da la scola auta da pedagogia

La cumissiun predeliberanta dal cussegl grond ch'è vegnida nominada aposta per quest intent ha predeliberà per mauns dal cussegl grond la missiva da la regenza davart l'engrondiment da la scola auta da pedagogia (SAPGR). La cumissiun vegn presidiada dal deputà Andreas Felix.

La SAPGR ha surpiglià l'onn 2003 las localitads da l'anteriura scola da dunnas sin l'areal dal Kantengut. Dapi quella giada porscha ella là sco suletta instituziun dal chantun Grischun scolaziuns per persunas d'instrucziun. Ils edifizis da scola che tutgan ussa a la SAPGR èn vegnids construids ils onns 1981 fin 1983 per ils basegns che la scola da dunnas aveva quella giada. Quests edifizis n'èn betg pli en cas d'ademplir las pretensiuns da la didactica e da la gestiun che valan ozendi. Dapi l'onn 2005 è la SAPGR sfurzada da prender a tschains locals externs decentrals en la citad da Cuira. La mediateca da la SAPGR ha ses domicil en in provisori. Quai chaschuna relaziuns che n'èn betg cuntentaivlas (fradaglia, chalur, penetraziun d'aua, sch'i plova fitg).

Il project qua avant maun, planisà tenor il standard da minergia, prevesa - ultra da la construcziun da dus auditoris, en ils quals mintgamai in'entira annada da scolaziun po vegnir instruida - plinavant da construir ina nova mediateca. Quest engrondiment è necessari per che la SAPGR possia ademplir sias incumbensas en moda effizienta e favuraivla. El vegn a chaschunar custs da 5,8 milliuns francs.

La cumissiun è sa fatschentada detagliadamain cun il project e cun la necessitad da l'engrondiment. Ella è arrivada unanimamain a la conclusiun da recumandar al cussegl grond d'acceptar il project che vegn proponì en la missiva. Il cussegl grond vegn a tractar quest project durant la sessiun d'avrigl 2008.

Gremi: cumissiun predeliberanta per l'engrondiment da la SAPGR

Funtauna: rg cumissiun predeliberanta per l'engrondiment da la SAPGR

Data: 31.03.2008